หุ้นไทย15ส.ค.ปิดบวก24.25จุด
หุ้นไทยวันที่ 15 ส.ค.ยืนแดนบวกตลอดวันปิดเพิ่ม24.25จุดที่ 1,086.32จุด มูลค่า 35,692 ล้านบาท
15 ส.ค. 2554

หุ้นไทยวันที่ 15 ส.ค.ยืนแดนบวกตลอดวันปิดเพิ่ม24.25จุดที่ 1,086.32จุด มูลค่า 35,692 ล้านบาท




ตลาดหุ้นวันที่ 15 ส.ค. ดัชนีหุ้นเปิดบวกแรงและยืนในแดนบวกตลอดทั้งวัน มาปิดตลาดที่ระดับ 1,086.32 จุด เพิ่มขึ้น 24.25 จุด หรือ 2.28% มูลค่าการซื้อขาย 35,692 ล้านบาท 
5 อันดับหุ้นที่มีการซื้อขายสูงสุด
1.PTT ปิดที่ 327 บาท เพิ่มขึ้น 12 บาท หรือ 3.81% มูลค่าซื้อขาย 2,363 ล้านบาท 2.BBL ปิดที่ 159.50 บาท เพิ่มขึ้น 1.50 บาท หรือ 0.95% มูลค่าการซื้อขาย 2,092 ล้านบาท 3.KBANK ปิดที่ 133.50 บาท เพิ่มขึ้น 4.50 บาท หรือ 3.49% มูลค่าซื้อขาย 1,875 ล้านบาท 4.SCB ปิดที่ 119 บาท เพิ่มขึ้น 1.50 บาท หรือ 1.28% มูลค่าซื้อขาย 1,862 ล้านบาท 5.ADVANC ปิดที่ 117 บาท เพิ่มขึ้น 1 บาท หรือ 0.86% มูลค่าซื้อขาย 1,624 ล้านบาท 
นายปริญทร์ กิจจาทรพิทักษ์ ผู้อำนวยการฝ่ายวิเคราะห์ บล. ฟาร์ อีสต์ กล่าวว่า ภาพรวมตลาดหุ้นในวันนี้ได้ดีดตัวกลับตามตลาดหุ้นต่างประเทศ โดยเฉพาะดัชนีหุ้นดาวโจนส์บวกแรงในช่วงตลาดหุ้นไทยปิดทำการ
นอกเหนือจากนี้มีปัจจัยบวกในประเทศ กรณีนายกรัฐมนตรีจะมีการแถลงนโยบายของรัฐบาลในช่วงสัปดาห์หน้า ทำให้ดัชนีตอบรับในเชิงบวก เพราะนโยบายหาเสียงจะได้นำมาปฏิบัติเป็นรูปธรรม และน่าจะส่งผลดีต่อระบบเศรษฐกิจ 
กลยุทธ์ระยะนี้ยังเป็นจังหวะดีในการทยอยสะสมหุ้นขนาดใหญ่ในกลุ่มธนาคาร พลังงาน อาหาร ปิโตรเคมี เป็นต้น